HÉVÍZ VÁROS ÖNKORMÁNYZATA
Képviselő-testületének
Pénzügyi és Turisztikai Bizottsága 
8380 Hévíz, Kossuth L. u. 1.
Tel.: 83/500-880,   Fax: 500-801;   E-mail: heviz_ph@t-online.hu

Szám: KGO/90-48/2012

Jegyzőkönyv

Készült: Hévíz Város Önkormányzatának Képviselő-testülete Pénzügyi és Turisztikai Bizottságának 2012. augusztus 23-án 1410 órai kezdettel megtartott rendes nyilvános üléséről.

Az ülés helye: 8380 Hévíz, Kossuth Lajos utca 1. a Polgármesteri Hivatal 1. emeleti tárgyalója

Jelen vannak: 

A bizottság tagjai:	Gelencsér János bizottsági elnök
	Gelencsér Béla bizottsági tag
	Fisli István bizottsági tag
	Karabély-Soós Rita Katalin bizottsági tag
Karádi Szabolcs bizottsági tag

Távolmaradását előre bejelentette:	Naszádos Antal bizottsági tag
	Pusztai Erzsébet bizottsági tag

Tanácskozási joggal meghívottak:	Füzesi Lászlóné képviselő
	Dr. Tüske Róbert jegyző 
	Bediné Makra Anikó Közgazdasági Osztály osztályvezetője
Babics Tamás városfejlesztési és városüzemeltetési osztályvezető	
	Cziotka Vanda közoktatási referens
	Czurda Gábor Aquamarin Szállodaipari Kft. ügyvezető igazgatója
	Horváth Orsolya Hévíz Turisztikai Nonprofit Kft. ügyvezetője
	Partics Andrea Hévízi Televízió Nonprofit Kft. ügyvezetője
	Benák Krisztián Teréz Anya Szociális Integrált Intézmény 
	megbízott intézményvezetője
		 	
Jegyzőkönyvvezető: 	Panka-Kovács Melinda pénzügyi-igazgatási ügyintéző

I.
Napirendek tárgyalása előtt

Gelencsér János köszöntötte a bizottság tagjait és a meghívottakat, majd megállapította, hogy a Pénzügyi és Turisztikai Bizottság határozatképes, a bizottság 7 tagjából 5 fő jelen van, Naszádos Antal és Pusztai Erzsébet bizottsági tagok előre jelezték távollétüket.
A jegyzőkönyv hitelesítésére Karádi Szabolcs bizottsági tagot kérte fel. Ezután kezdeményezte a „Hévíz-Balaton Airport Kft. szakmai beszámolója,” a „Hévíz-Balaton Airport Kft. 2012. I. félévi gazdálkodása könyvvizsgálói jelentéssel” című előterjesztések levételét, „A Hévízi-Tóban őshonos törpe magyar vadponty állomány megóvása, Nemzeti Közkinccsé nyilvánítása érdekében folytatott kutatásokhoz önkormányzati támogatás biztosítása”, valamint a „Tolerancia Tour megkeresésre parasporthoz kapcsolódó rendezvény szervezéséről és támogatásáról” című előterjesztések felvételét a napirendi pontok közé.
A Pénzügyi és Turisztikai Bizottság egyhangúlag – 5 igen szavazattal, ellenszavazat és tartózkodás nélkül – az ülés napirendjét az alábbiakban állapította meg:

Napirendi pontok:

1.	A talajterhelési díjról szóló 26/2004. (VI. 30.) önkormányzati rendelet módosításáról
Előadó: Bediné Makra Anikó közgazdasági osztályvezető 
  
2.	A Polgármesteri Hivatalban foglalkoztatott közszolgálati tisztviselők egyéb juttatásairól szóló 30/2012. (VI. 27.) rendelet módosítása
Előadó: dr. Tüske Róbert jegyző 

3.	A szociális ellátásokról szóló 7/2007. (III. 28.) önkormányzati rendelet módosításáról
Előadó: dr. Tüske Róbert jegyző

4.	A vagyongazdálkodásról szóló 17/2004. (VI. 1.) önkormányzati rendelet felülvizsgálata
Előadó: dr. Tüske Róbert jegyző

5.	A helyi adókról szóló 4/2010. (II. 9.) rendelet módosításáról
Idegenforgalmi adó 2003. évi mértékének megállapítása
Előadó: Bediné Makra Anikó Közgazdasági osztályvezető

6.	Hévíz Város Önkormányzata 2012. évi költségvetésének I. félévi végrehajtása
Előadó: Bediné Makra Anikó Közgazdasági osztályvezető

7.	Hévíz Város Önkormányzata vagyongazdálkodásának közép- és hosszútávú terve
Előadó: Bediné Makra Anikó Közgazdasági osztályvezető

8.	Hévíz-Balaton Airport Kft. Felügyelő Bizottsága beszámolója
Előadó: dr. Tüske Róbert jegyző

9.	Aquamarin Szállodaipari Kft. 2012. I. félévi gazdálkodása könyvvizsgálói jelentéssel
Előadó: Czurda Gábor ügyvezető igazgató

10.	Hévízi Turisztikai Nonprofit Kft. 2012. I. félévi gazdálkodása könyvvizsgálói jelentéssel
Előadó: Horváth Orsolya ügyvezető igazgató

11.	Hévízi Televízió Nonprofit Kft. 2012. I. félévi gazdálkodása könyvvizsgálói jelentéssel
Előadó: Partics Andrea ügyvezető igazgató

12.	Teréz Anya Szociális Integrált Intézmény konyha megszűntetése
Előadó: Bediné Makra Anikó Közgazdasági osztályvezető

13.	Sportosztály indítása a Bibó István Alternatív Gimnázium és Szakközépiskolában
Előadó: Cziotka Vanda közoktatási referens
 
14.	Hévízi Turisztikai Desztinációs Menedzsment Egyesületnek a www.heviz.hu honlap hirdetési bevételek felhasználásának engedélyezése
Előadó: Horváth Orsolya a Hévízi Turisztikai Nonprofit Kft. ügyvezető igazgatója

15.	Felhatalmazás a Pelso Állatvédő Alapítvánnyal együttműködési megállapodás megkötésére
Előadó: dr. Tüske Róbert jegyző

16.	Rákóczi utca forgalmi rendjének változása
Előadó: Babics Tamás városfejlesztési és építésügyi osztály osztályvezetője

17.	Beszámoló az önkormányzati társulások tevékenységéről és az 1997. évi CXXXV. tv. alapján kötött társulási szerződések felülvizsgálatáról
Előadó: Bediné Makra Anikó Közgazdasági osztályvezető

18.	Beszámoló a Teréz Anya Szociális Integrált Intézmény munkájáról
Előadó: Benák Krisztián mb. intézményvezető

19.	A Hévízi-Tóban őshonos törpe magyar vadponty állomány megóvása, Nemzeti Közkinccsé nyilvánítása érdekében folytatott kutatásokhoz önkormányzati támogatás biztosítása
Előadó: dr. Tüske Róbert jegyző

20.	Tolerancia Tour megkeresésre parasporthoz kapcsolódó rendezvény szervezéséről és támogatásáról
Előadó: Cziotka Vanda közoktatási referens

II.
Napirendek tárgyalása

1.	A talajterhelési díjról szóló 26/2004. (VI. 30.) önkormányzati rendelet módosításáról
(KGO/371-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó:	Bediné Makra Anikó közgazdasági osztályvezető

Gelencsér János röviden ismertette a rendelet módosításának indokát. A napirendi ponthoz hozzászólás nem lévén szavazásra bocsátotta a rendelettervezet elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

142/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága A talajterhelési díjról szóló 26/2004. (VI. 30.) önkormányzati rendelet módosításáról készített rendelettervezetet elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

2.	A Polgármesteri Hivatalban foglalkoztatott közszolgálati tisztviselők egyéb juttatásairól szóló 30/2012. (VI. 27.) rendelet módosítása 
(HTO/1500-2/2012.számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: dr. Tüske Róbert jegyző 

Gelencsér János arról érdeklődött, hogy a fürdőbérletek igénybevételéről született-e már megállapodás?

dr. Tüske Róbert tájékoztatott arról, hogy önkormányzatnak van szerződése a bérletek vonatkozásában. Az önkormányzat dolgozói, a hivatal dolgozói rendelkeznek egy bizonyos bérlet kerettel. A dolgozó a kabinet osztályon igényli a bérletet, elviszi például egy hétvégére és visszahozza, nem állandó használatra kerülnek a bérletek kiadásra.

Gelecsér János a napirendi ponthoz további hozzászólás nem lévén szavazásra bocsátotta a rendelettervezet elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

143/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága A Polgármesteri Hivatalban foglalkoztatott közszolgálati tisztviselők egyéb juttatásairól szóló 30/2012. (VI. 27.) önkormányzati rendelet módosításáról készített rendelettervezetet elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

3.	A szociális ellátásokról szóló 7/2007. (III. 28.) önkormányzati rendelet módosításáról
(HTO/305-2/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: dr. Tüske Róbert jegyző 

Gelencsér János röviden beszélt az előterjesztés tartalmáról. Indokoltnak érezte a rendeletmódosítást, majd további hozzászólás nem lévén szavazásra bocsátotta a rendelettervezet elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

144/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a szociális ellátásokról szóló 7/2007. (III. 28.) önkormányzati rendelet módosításáról készített rendelettervezetet elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

Benák Krisztián a Teréz Anya Szociális Integrált Intézmény megbízott intézményvezetője megérkezett az ülésre.

4.	A vagyongazdálkodásról szóló 17/2004. (VI. 1.) önkormányzati rendelet felülvizsgálata
(SZO/95/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: dr. Tüske Róbert jegyző

Gelencsér János a napirendi ponthoz hozzászólás nem lévén szavazásra bocsátotta előterjesztés döntési javaslatainak elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

145/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a vagyongazdálkodásról szóló 17/2004. (VI. 1.) önkormányzati rendelet felülvizsgálatáról készített előterjesztés döntési javaslatait elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

5.	A helyi adókról szóló 4/2010. (II. 9.) rendelet módosításáról
Idegenforgalmi adó 2003. évi mértékének megállapítása
(ADO/4666-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Gelencsér János arra emlékeztetett, hogy már második éve időben próbálják az idegenforgalmi adót meghatározni. Ami azért is fontos, hogy a szállásadók, idegenforgalommal foglalkozók jövő évi kiajánlásaikat már a tényleges idegenforgalmi adó mértékének ismeretében tudják megtenni. A város legfontosabb adóbevételét az idegenforgalmi adó adja. Az idegenforgalmi adó mértéke korábban, több éven keresztül a maximum, illetve a maximumhoz közeli mértékben került megállapításra. Az önkormányzat ezzel a gyakorlattal az elmúlt két évben szakított és nem emelt idegenforgalmi adót. A szállodák vezetőivel, illetve a szobakiadók szövetségével az emeléssel kapcsolatos egyeztetés lezajlott. A szállodák magasabb árrésük miatt nyilvánvalóan könnyebben tudják a megemelt idegenforgalmi adót elfogadni. A magánszállásadók esetében a szobaárakhoz viszonyítva jóval magasabb az idegenforgalmi adó, a magánszállásadók nem támogatják az emelést. Az adónem kiemelt szerepére tekintettel személy szerint egyetértett az idegenforgalmi adó 450,- Ft/vendégéjszaka összegének meghatározásával.

Horváth Orsolya a Hévízi Turisztikai Nonprofit Kft. ügyvezetője megérkezett az ülésre.

Gelencsér Béla rákérdezett arra, hogy a szobakiadók szövetségének mi a pontos véleménye?

Gelencsér János ismertette, hogy a szobakiadók szövetsége a 420,- Ft/vendégéjszaka adómérték megmaradását kérte. Rámutatott arra, hogy a befolyt adóbevételből támogatja az önkormányzat a szobakiadók szövetségét, illetve programokat szervez, amely a vendégek „idecsalogatását” is szolgálja. Nem lehet tudni, hogy az állam az idegenforgalmi adó minden beszedett 1 Ft-ja után meddig adja a plusz 1,5 Ft-ot.

Fisli István aziránt érdeklődött, hogy a TDM-nek át kell-e adni ezen forrást?

Karádi Szabolcs közölte, hogy az önkormányzat szabja meg, hogy mennyi pénzösszeget ad át a TDM-nek. Készült egy olyan törvényjavaslat, amelyben köteleznék az önkormányzatot bizonyos pénzösszegek átadására, de az nem került elfogadásra.

Gelencsér János a napirendi ponthoz további hozzászólás nem lévén, szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

146/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „A helyi adóról szóló 4/2010. (II. 9.) rendelet módosításáról, Idegenforgalmi adó 2012. évi mértékének megállapítása” című előterjesztés rendelettervezetét elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

6.	Hévíz Város Önkormányzata 2012. évi költségvetésének I. félévi végrehajtása
(KGO/366-2/2012. számú előterjesztés Hévíz Város Önkormányzata Képviselő-testületének 2012. augusztus 28-ei üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Gelencsér János a napirendi ponthoz hozzászólás nem lévén, szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

147/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „Hévíz Város Önkormányzata 2012. évi költségvetésének I. félévi végrehajtása” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

7.	Hévíz Város Önkormányzata vagyongazdálkodásának közép- és hosszútávú terve (KGO/368-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Gelencsér János röviden összefoglalta az előterjesztés elkészültének indokait.

Bediné Makra Anikó közölte, hogy jelen előterjesztéssel, határozati javaslattal törvényi előírásnak felel meg az önkormányzat. Határozati javaslatban megfogalmazásra került, hogy a polgármester úr dolgozza ki a kötelezően ellátandó feladatoknak a programtervét vagyongazdálkodás tekintetében. Az előterjesztés tartalmazza a kötelezően ellátandó feladatokat, azok külön bemutatásra kerülnének, egy-egy feladatra, milyen vagyonnal rendelkezik az önkormányzat. Cél az, hogy minden területre vonatkozóan részletes kép kerüljön bemutatásra a vagyon állapotáról, elképzelésekről. A részletes programtervet lehet használni költségvetés készítésénél. Hangsúlyozta, hogy a vagyongazdálkodás nemcsak értékesítésről szól, hanem állapotmegóvást, vagyon célszerű felhasználását is magába foglalja.

Gelencsér János a közép- és hosszú távú tervekkel kapcsolatban lévő fenntartásáról számolt be. Hiába dönt a jelenlegi képviselőtestület egy irányvonalról, lehet, hogy a következő képviselő-testületnek más elképzelései lesznek, tervezni azonban muszáj. A napirendi ponthoz további hozzászólás nem lévén, szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

148/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „Hévíz Város Önkormányzata vagyongazdálkodásának közép- és hosszútávú terve” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

8.	Hévíz-Balaton Airport Kft. Felügyelő Bizottsága beszámolója
(SZO/112-39/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: dr. Tüske Róbert jegyző

Gelencsér János a napirendi ponthoz hozzászólás nem lévén szavazásra bocsátotta az előterjesztés határozati javaslatának elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

149/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „Hévíz-Balaton Airport Kft. Felügyelő Bizottsága beszámolója” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

9.	Aquamarin Szállodaipari Kft. 2012. I. félévi gazdálkodása könyvvizsgálói jelentéssel
(KGO/370-4/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Czurda Gábor ügyvezető igazgató

Gelencsér János siralmasnak értékelte az eredményeket, azonban tisztában van a szálloda állapotával, így számára az eredmény nem volt meglepő. A számokból látható, hogy sikerült a kiadásokat, így a veszteséget csökkenteni.

Czurda Gábor beszámolt arról, hogy megtakarításokat értek el, a tavalyi év hasonló időszakához képest, a bevételek is magasabbak. Mint ahogy a korábbi években is, a gyógyászat produkálta a legmagasabb bevételt, ez az egyetlen ágazat, amely stabilan hozza az eredményt. A szálloda eredményességét – összesen -8.500 e Ft összegben – negatívan befolyásolta az üdülési csekk kivonása, illetve a Szép-kártya bevezetése. További költségmegtakarításokon dolgozik a szálloda. A fürdőbe, év végén a vonalkódos beléptető megvalósítását tervezik, ugyanis ezen a területen egyre több a visszaélés.

Gelencsér Béla tudakolta, hogy nem lehetne-e változtatni a marketingen? Az internetes megjelenést nem tartotta elégségesnek. Tisztában van vele, hogy több költséggel jár a más irányú marketing, de lehet, hogy hatásosabb lenne. Ő is siralmasnak érzi az eredményeket, valahogyan ki kellene kerülni ebből a helyzetből.

Czurda Gábor válaszában azt a mondást közölte, hogy „minden marketingre szánt összeg 50 %-a kidobott pénz, csak nem tudjuk, hogy melyik az az 50 %.” Igyekeznek mind az interneten, mind a nyomtatatott sajtóban úgy megjelenni, hogy valamilyen visszajelzést kapjanak az eredményről. Az internet hatékony, mert több millióan olvassák és ellenőrizhető, hogy azt hányan olvassák, illetve az internetes foglalásokból látható, hogy melyek azok a honlapok, amelyeket csak olvasnak, és melyek azok az oldalak, ahol foglalások is születnek. A nyomtatott sajtóban olyan hirdetések jelennek meg, amelyekre a vendégeknek mindenképpen kell reagálnia, ha bizonyos kedvezményt szeretne megkapni. A kedvezményt így igénybevevők a száma elenyésző. A hévízi programajánlóban is szerepelt a szálloda. Az újságból 5-6 ezer példány jelent meg, de ezen hirdetésre nagyon gyenge a visszajelzés, az erre kifizetett összeg „kidobott pénz” volt. Jó lenne, ha marketing célra máshonnan tudna átcsoportosítani a szálloda pénzeszközt. Nem tud azonban átcsoportosítást végrehajtani, mert folyamatosan valahol elromlik egy cső, leszakad egy csempe, vagy elázik egy szoba. Ezekre a helyreállítási, karbantartási munkákra tartalékolni kell a szállodának, és néha a tartalék is kevésnek bizonyul. Bármit is tesznek, nem tudja a szálloda azokkal a szállodákkal felvenni a versenyt, akik miatt nem lehet Hévízen tisztességes, normális piaci áron eladni a szálláshelyeket. Az Aquamarin Szállodához hasonló kategóriájú szállodák, illetve pár négycsillagos szálloda 26.990,- Ft/két éjszaka/két fő áron félpanzióval, WI-FI-vel, fürdőköpennyel, jakuzzival, élményvacsorával hirdetik magukat, amely ajánlat alá a szálloda nem tud „menni”. Azt az árpolitikát követi a szálloda, hogy aki náluk kívánja jól érezni magát, annak azt a vizet, ami a szálloda alatt található, fürdési lehetőséget, parkot, parkolási lehetőséget, nyugodt csendes környezetet meg kell fizetnie. A számok igazolják a szálloda ezen stratégiáját, amelyre marketinggel valóban rá lehetne erősíteni, csak azt nem tudja, hogy honnan biztosítsa erre a célra pénzösszeget.

Gelencsér János további problémaként jelölte meg, hogy a szálloda régi épületének nincs szigetelése, az üzemeltetés nagyon magas összeget emészt fel. Hévízen három csillagtól felfelé szállodát, megfelelő szobaszámmal üzemeltetni jó üzlet, azonban nem ilyen állapotú szállodát. A szálloda vendégkörének nagy részét a magyar vendég teszi ki, akiket érzékenyen érint az üdülési csekk és a Szép-kártya közötti átmenet. A magyar vendégkör költési mutatója egyre siralmasabb. Igaz, hogy a szállodának van egy modern szárnya és egy jó kinti medencéje, azonban a többi rész rendkívül rossz állapotban van, amire a mai világban a vendégkör nem kíváncsi, amelyet az eredmények is mutatnak. Felújítás nélkül a szállodát nem lehet hatékonyan üzemeltetni.

Czurda Gábor közbevetette, hogy valóban a vendégkört a belföldi vendégek, azon belül az idősebb korosztály teszi ki, azonban a számadatok is mutatják, hogy az üdülési csekk és a Szép-kártya okozta bevétel elmaradást, mégis áthidalták. A társaság szállásközvetítő cégeken keresztül külföldi vendégkört is bevonzott. Idén a szállodának euro-t nem kellett vennie, ki tudták fizetni a hitel tőke és kamatrészleteit is, az év végén fizetendő részletre az euro-bevételek tartalékolásra kerültek. Az euróban való tartalékolásnak az az ára, hogy a forgóeszköz-, folyószámla hitel szerződést korábban kell megújítani. A szálloda nem kívánja normális piaci ár alatt kiadni a szobákat, nem akar szezonban „kuponozni”, mert később reális áron nem lesz a szobákra kereslet. Majd a holt szezonban, november-február hónapokban majd ők is adnak kedvezményeket.

Gelencsér Béla a törlesztés összegére kérdezett rá.

Czurda Gábor közölte, hogy tizenegynéhány ezer euro félévente a tőketörlesztés, 5-6 ezer euró negyedévente a kamat. 2010. második félévétől kezdődött a törlesztés. 2011. félévre eső tőke és kamat összeget nem tudták időben kiegyenlíteni, fizetési haladékot kellett kérniük. A kötelezettségük teljesítésére augusztus vagy szeptember hónapban került sor. Év végére már az idei első félévi részlet is „félre lett téve”. 8 év kell még a hitelt törleszteni.

Gelencsér János a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

150/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága az „Aquamarin Szállodaipari Kft. 2012. I. félévi gazdálkodása könyvvizsgálói jelentéssel” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

Czurda Gábor ügyvezető igazgató távozott az ülésről.

10.	Hévízi Turisztikai Nonprofit Kft. 2012. I. félévi gazdálkodása könyvvizsgálói jelentéssel
(KGO/374-3/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Horváth Orsolya ügyvezető igazgató

Horváth Orsolya beszélt arról, hogy ahogy az az előterjesztésből is látható, a marketingre szánt éves pénzösszeg szinte teljes mértékben felhasználásra került. Összesen közel 62 millió Ft értékű kampányokat terveztek, ebből 50,2 millió Ft felhasználásra került. A város a KSH adatai alapján vendégforgalom növekedést tudott elérni az első félévben, bízik abban, hogy a rendkívüli jó eredményhez munkájukkal ők is hozzájárultak. A társaság igyekezett kifejezetten turisztikai értékesítést ösztönző kommunikációt folytatni, minden csatornát (internet, TV, nyomtatott sajtó, újságírói study tour) felhasználva. Kiemelten kezelték a kommunikációban a heviz.hu-t, mint szállásfoglalási portált, melynek eredménye a látogatottságból, foglalásokból látszik. Most már tudták produkálni azt a bevételt, amit elvártak a honlap kapcsán. Aktív marketingmunkát végzett a társaság az első félévben mindösszesen 2 főállású munkatárssal.

Gelencsér János arra emlékeztetett, hogy amikor a marketing egyesület támogatásáról döntött a képviselőtestület, akkor nem a teljes kért összeg került megítélésre, szó volt arról, hogy a bevételek függvényében, az év második felében további pénzösszeg kerülhetne átadásra. Történt-e egyeztetés a polgármester úrral további pénzösszeg átadásának lehetőségéről?

Horváth Orsolya elmondta, hogy informálisan történt egyeztetés, de kérelmet még nem nyújtott be a marketing egyesület. Ha van rá mód, akkor élnének azzal a lehetőséggel, hogy a téli időszakra egy intenzív kampányt állítsanak össze.

Gelencsér János megkérdezte, hogy volt-e olyan marketing tevékenység, amely nem hozta a hozzáfűzött reményeket, esetleg a jövőben máshogy „csinálnák”.

Horváth Orsolya meglátása szerint esetleg piacokon belül lehetne átcsoportosítani, Ausztriában megpróbálni egy intenzívebb kampányt lefolytatni. A német piacon a PR turisztikai együttműködés a teljes büdzsét lekötötte, ennek összegét jövő évben lehetne módosítani.

Gelencsér János a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

151/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Hévíz Turisztikai Nonprofit Kft. 2012. I. félévi gazdálkodása könyvvizsgálói jelentéssel” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

11.	Hévízi Televízió Nonprofit Kft. 2012. I. félévi gazdálkodása könyvvizsgálói jelentéssel
(KGO/375/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Partics Andrea ügyvezető igazgató

Partics Andrea nem aggódott amiatt, hogy a féléves eredmény az időarányos tervtől elmarad. Évek óta megfigyelhető, hogy az év végén jobbak a társaság bevételei. Kérte, hogy a szeptemberi ülésen a képviselőtestület foglalkozzon a műszaki fejlesztés lehetőségével. Most állítanak össze egy anyagot, amelyben a technikai javaslat mellett számadatok is megtalálhatóak lesznek. Fontosnak tarja, hogy mind a társaság, mind az önkormányzat tudjon a jövőre tervezni. Nem lehet a fejlesztést halogatni, dönteni kell valamilyen irányba.

Gelencsér János a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

152/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „A Hévízi Televízió Nonprofit Kft. 2012. I. félévi gazdálkodása könyvvizsgálói jelentéssel” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

Partics Andrea ügyvezető igazgató távozott az ülésről.

12.	Teréz Anya Szociális Integrált Intézmény konyha megszűntetése
(KGO/66-3/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Gelencsér János röviden beszélt az előterjesztés tartalmáról.

Bediné Makra Anikó ismertette, hogy a 2012. évi központi források, illetve szabályozások megismerését követően kerülne sor a Teréz Anya Szociális Integrált Intézmény konyhájának gazdaságosabb működésére vonatkozó felülvizsgálatra. Az oktatás finanszírozása nem ismert, az állam helyében a diákétkeztetést másképp oldaná meg. Furcsának találná, ha a megyében a 240 oktatási intézmény ékeztetését 240 helyen oldanák meg. Gazdaságosabb lenne, ha körzetenként egy helyen kerülnének az ételek megfőzésre. A kormány által támogatott egészségesebb ételek előállítása is a központi konyhákban jobban meg tudna valósulni. Mindezekből kifolyólag lehet, hogy a GAMESZ konyháján nem lesz főzés, illetve vállalkozó bérbe veszi a konyhát. A bizonytalanságok miatt a konyha megszüntetéséről később kellene dönteni. A konyha megszüntetésének köszönhető esetleges bérmegtakarítás mellett a nyersanyag, energia költségek ugyanúgy megmaradnának, illetve drágábban lehetne a hétvégi étkeztetést megoldani. Azon a véleményen volt, ha már 10 éve működik a szociális intézményben a konyha, a kérdések tisztázódásáig még várjanak egy évet a bezárási döntés esetleges meghozatalával.

Gelencsér János megkérdezte, hogy mikorra várhatóak a finanszírozási megoldások?

Bediné Makra Anikó úgy gondolta, hogy a költségvetési törvénytervezet szeptember végére, október elejére elfogadásra kerül, ami azért is fontos lenne, hogy a költségvetési törvénynek megfelelően a kormányrendeleteket, ágazati rendeleteket meg tudják alkotni. Az intézményvezető kérésére a határozati javaslat továbbá tartalmazza, hogy az intézmény részére gépkocsi beszerzésére jóváhagyott 3.500 e Ft előirányzatból 500 e Ft átcsoportosításra kerüljön burgonyakoptató berendezés megvásárlására. Ha a konyha megszűnne, akkor a GAMESZ konyhája az eszközt tudná használni.

Gelencsér János a napirendi ponthoz további hozzászólás, kiegészítés nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

153/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Teréz Anya Szociális Integrált Intézmény konyha megszűntetése” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

13.	Sportosztály indítása a Bibó István Alternatív Gimnázium és Szakközépiskolában
(SZO/240-4/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Cziotka Vanda közoktatási referens

Cziotka Vanda tájékoztatott arról, hogy nem indulna külön sportosztály a középiskolában, 2013. szeptember 1. napjától továbbra is általános és nyelvi tagozatos osztály indulna. A különbség abban valósulna meg, hogy a tanév kezdetekor a sport iránt érdeklődő diákok emelt szintű sportképzést választhatnának.

Gelencsér János kérdésként fogalmazta meg, hogy mind a két osztály összesen 52 fő választhatná az emelt sportképzést?

Cziotka Vanda az igazgató úr által elmondottakat tolmácsolva közölte, hogy a felvételt követően elmondhatnák a diákok, hogy szeretnének-e emelt szintű testnevelési képzésben részesülni. A testnevelő tanárok és adott esetben az érintett szakosztály szakemberi felmérnék, hogy a tanuló alkalmas-e az emelt szintű sportra. Az alkalmas diákokat besorolnák egy csoportba, akik emelt szintű képzést kapnának sportból.

Gelencsér János megkérdezte, hogy a diákok csak a Hévíz Sportkörnél működő szakosztályok sportjait tanulnák emelt szinten, vagy más sportot is választhatnák.

Cziotka Vanda rámutatott arra, hogy lehetőség van arra, hogy az emelt szintű csoportba ne csak azok a diákok kerülhessenek be, akik valamely szakosztály sportolói, hanem olyanok is, akik bármely sportágban kiemelkedően teljesítenek, de a szakosztályokon kívülről érkeznek. Nem sportág specifikus dolgokat tanulnának emelt szinten, hanem sportból az általánostól bővebb tananyagot sajátítanának el.

Gelencsér János tudakolta, hogy harmadik osztály indításának ötlete elvetésre került?

Fisli István megjegyezte, hogy hely sincs az iskolában a harmadik osztály indításához.

Cziotka Vanda az iskola igazgatójának véleményét közvetítve elmondta, hogy az elkövetkező 1-2 év várhatóan megmutatja, hogy mekkora az érdeklődés a lehetőség iránt, a diákok tudják-e a színvonalat tartani, elhagyják-e az emelt szintű sportképzést. Nagyszámú érdeklődés esetén akár külön osztály vagy tagozat indításának alapjait teremtheti meg.

Gelencsér János a napirendi ponthoz további hozzászólás, kiegészítés nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága – 4 igen szavazattal, 1 tartózkodással, ellenszavazat nélkül – az alábbi határozatot hozta:

154/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Sportosztály indítása a Bibó István Alternatív Gimnázium és Szakközépiskolában” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

14.	Hévízi Turisztikai Desztinációs Menedzsment Egyesületnek a www.heviz.hu honlap hirdetési bevételek felhasználásának engedélyezése
(KGO/365-2/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Horváth Orsolya a Hévízi Turisztikai Nonprofit Kft. ügyvezető igazgatója

Gelencsér János röviden ismertette az előterjesztés lényegét, majd a napirendi ponthoz hozzászólás, kiegészítés nem lévén szavazásra bocsátotta az előterjesztés határozati javaslatát.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

155/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Hévíz Turisztikai Desztinációs Menedzsment Egyesületnek a www.heviz.hu hirdetési bevételek felhasználásának engedélyezése” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

15.	Felhatalmazás a Pelso Állatvédő Alapítvánnyal együttműködési megállapodás megkötésére
(SZO/130-2/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Bediné Makra Anikó Közgazdasági osztályvezető
Füzesi Lászlóné közölte, az alapítvánnyal való együttműködés az ebrendészeti telep kialakításának problémáját nem oldaná meg, csak az elaltatandó állatok emberségesebb környezetbe való szállítása valósulna meg. A jogszabályoknak való megfeleléshez ebrendészeti telep létrehozásának feladata továbbra is fennáll.

Gelencsér János rámutatott arra, hogy az együttműködés által kevesebb kutya kerülne elaltatásra, majd a napirendi ponthoz további hozzászólás, kiegészítés nem lévén szavazásra bocsátotta a határozati javaslat elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

156/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Felhatalmazás a Pelso Állatvédő Alapítvánnyal együttműködési megállapodás megkötésére” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

16.	Rákóczi utca forgalmi rendjének változása
(VFO/1046-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Babics Tamás városfejlesztési és építéshatósági osztályvezető

Gelencsér János az előterjesztésből kiemelte, hogy a városközpont rehabilitációja során a Rákóczi utca mindkét oldalán emelkedő oszlopos távirányítós vezérlésű beléptető rendszer került kialakítása, amely nem működött megbízhatóan, számos esetben okozott az áthaladó gépjárművekben az oszlopok helytelen működése jelentős károkat. Ezt váltotta fel a rendszámfelismerő, mágneskártyát is kezelni tudó, jelenleg próbaüzemben lévő rendszer. Az előterjesztés határozati javaslata tartalmazza a Rákóczi utca tervezett forgalmi rendjét.

Gelencsér Béla a kiosztott kártyák számát tudakolta.

Karabály-Soós Rita véleménye szerint esztétikailag sokkal szebb volt az oszlopos, mint a sorompós rendszer.

Füzesi Lászlóné javasolta, hogy keressék tovább a beléptetésre az esztétikusabb megoldást. Esetleg a sorompót kellene barátságosabb színűre festeni.

Gelencsér Béla rámutatott arra, hogy az oszlopos megoldás veszélyes volt, rengeteg probléma merült fel működése során, pl. a sorompó megemelte az autót, és közben tönkretette a gépkocsi alvázat.

Gelencsér János véleménye szerint a magánszállásadók nem fogják elfogadni, hogy nekik valóban annyi kártyájuk lehet, ahány apartmanjuk.

Gelencsér Béla hangsúlyozta, hogy csak az a magánszállásadó kap kártyát, akinek az udvarán van lehetőség parkolásra.

Babics Tamás városfejlesztési és építéshatósági osztályvezető megérkezett az ülésre.

Gelencsér Béla ismételten megkérdezte, hogy mennyi kártya került kiosztásra.

Babics Tamás a kiosztott kártyák számát 16 db-ban jelölte meg.

Gelencsér János nem értette, hogy máshol miért működik jól az oszlopos rendszer, és itt miért nem.

Babics Tamás felvilágosítást adott arról, hogy a szerkezetbe a körülötte lévő burkolatból, apró zúzott nagyon kemény gránitkő belekerült és az nem egyszer széttépte a technikát.

Gelencsér János a napirendi ponthoz további hozzászólás nem lévén szavazásra bocsátotta a határozati javaslat elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

157/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Rákóczi utca forgalmi rendjének változása” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

17.	Beszámoló az önkormányzati társulások tevékenységéről és az 1997. évi CXXXV. tv. alapján kötött társulási szerződések felülvizsgálatáról
(KGO/369-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Gelencsér János a napirendi ponthoz hozzászólás nem lévén szavazásra bocsátotta a határozati javaslat elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

158/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Beszámoló az önkormányzati társulások tevékenységéről és az 1997. évi CXXXV. tv. alapján kötött társulási szerződések felülvizsgálatáról” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

18.	Beszámoló a Teréz Anya Szociális Integrált Intézmény munkájáról
(HTO/1950-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Benák Krisztián mb. intézményvezető

Gelencsér János kérdésként fogalmazta meg, hogy az intézmény rendelkezik-e egy Vonyarcvashegyen is rendelő orvossal, aki ellátja az intézményben lévő betegek ügyeletét?

Benák Krisztián elmondta, hogy az orvos háziorvos, nem ügyeleti feladatot lát el.

Gelencsér János további kérdésként tette fel, hogy milyen módon tudja ellátni a napközben Vonyarcvashegyen tartózkodó orvos a háziorvosi feladatokat. Idős emberekről van szó, akik esetében bármikor probléma lehet és a községből főleg nyáron, a nagy forgalomban nehezen lehet Hévízre eljutni. Ha probléma adódik, akkor a hévízi orvosnak kell a beteget ellátnia, akiknek elegük van abból, hogy a doktornő helyett kell dolgozniuk.

Benák Krisztián kijelentette, hogy az állítás nem felel meg a valóságnak.

Gelencsér János megkérdezte, hogy a doktornő a heti öt nap délelőtt bármikor az intézménybe tud jönni?

Benák Krisztián közölte, hogy a doktornő csütörtökönként, Nyárády doktor keddenként az intézményben tartózkodik, a további napokon, amennyiben rendelési időben van szükség orvosra, a doktornő rendelési idő után egyből átjön Hévízre. Ebből gond nem volt. Hévízi orvosok és az intézmény közötti probléma, hogy ügyeleti időben az ügyeletes orvost hívják ki.

Gelencsér János kezdeményezné, hogy a helyzet kerüljön megváltoztatásra.

Gelencsér Béla példát mondott arra, amikor Hévízen ügyeleti időben az orvos nem tartózkodott az orvosi szobában, illetve az asszisztensnő azt a tájékoztatást adta az ügyeleti hívásra, hogy nem hívja be az éppen szabadidős tevékenységet folytató orvost, mert a beteg nem hévízi és azt nem látja el. Az asszisztensnő javasolta, hogy hívják a mentőknek, akik a nagy forgalomban 18-20 perc elteltével értek csak a helyszínre.

Gelencsér János, mint ahogy már többször, most is hangsúlyozta, hogy hétköznaponként déltől délután négyig nincs Hévízen orvosi ellátás, az orvosok nem rendelnek, az ügyelet pedig csak délután négytől van. Probléma az is, hogy gyermekorvosi ügyelet 9 óráig van. Neki mindegy, hogy ki látja el az intézményben az orvosi feladatokat, csak könnyen elérhető legyen, tudjon egyből intézkedni.

Benák Krisztián rávilágított arra, hogy a szociális intézményben szakképzett ápolók tartózkodnak, ha valaki rosszul van, egyből kap megfelelő ellátást. A nővér el tudja dönteni, hogy milyen helyzet alakult ki, ha vészhelyzet van, egyből a mentőt hívják. Volt olyan, hogy a mentős orvos, megdicsérte a nővéreket a beteg részére, megérkezésükig nyújtott szakszerű ellátásáért. Szakorvosként akkor van szükség, amikor még mentőre nincs, pl. ha fellép egy váratlan aluszékonyság, amely lehet a gyógyszerezés hibája. Ezen eseteknél mindegy, hogy az orvos fél órán, vagy három órán belül érkezik meg. Nincs az ellen, hogy hévízi orvos legyen a háziorvos, csak akkor elérhető legyen, és megfelelő színvonalon lássa el a feladatát.

Füzesi Lászlóné úgy érzi, hogy az ügyeletes orvosok viselkedésével van probléma, az ügyeletes orvosnak feltétel nélkül rohannia kell, ha hívják. 

Gelencsér János a napirendi ponthoz további hozzászólás nem lévén szavazásra bocsátotta az előterjesztés határozati javaslatának elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

159/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a „Beszámoló a Teréz Anya Szociális Integrált Intézmény munkájáról” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

Benák Krisztián a Teréz Anya Szociális Integrált Intézmény megbízott intézményvezetője távozott az ülésről.

19.	A Hévízi-Tóban őshonos törpe magyar vadponty állomány megóvása, Nemzeti Közkinccsé nyilvánítása érdekében folytatott kutatásokhoz önkormányzati támogatás biztosítása
(VFO/1026-1/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: dr. Tüske Róbert jegyző

Füzesi Lászlóné ismertette, hogy ez a pontyféle csak a Hévízi-tóban él. A vadponty életmódját, megmaradását kutatja egy csoport. Védeni kell azokat az állatfajokat, amelyek nagyon kis területen élnek. Amennyiben továbbra is cél a Hévízi-tó világörökség részévé való nyilvánítása, akkor ahhoz egy jó „adalék”. Érdekesnek találta, hogy a víz hőmérséklete és összetétele miatt a tóban nincsenek meg a pontyfélék által általában fogyasztott táplálékok. Kiderült, hogy a vadponty iszapot fogyaszt, és érdekes összetételű anyagok szerepelnek a testében. Fontos kutatni, hogy az iszapban milyen olyan anyagok találhatóak meg, amelyek az ember számára is hasznosíthatóak lennének. 

Gelencsér Béla jelezte, hogy a tegnapi ülésen a Városfejlesztési, Természet- és Környezetvédelmi Bizottság a támogatás mértékét maximum 500.000,- Ft összegben javasolta megállapítani.

Gelencsér János a napirendi ponthoz további hozzászólás nem lévén szavazásra bocsátotta az előterjesztés határozati javaslatának elfogadását.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 5 igen szavazattal, ellenszavazat és tartózkodás nélkül – az alábbi határozatot hozta:

160/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „A Hévízi-Tóban őshonos törpe magyar vadponty állomány megóvása, Nemzeti Közkinccsé nyilvánítása érdekében folytatott kutatásokhoz önkormányzati támogatás biztosítása” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

20.	Tolerancia Tour megkeresésre parasporthoz kapcsolódó rendezvény szervezéséről és támogatásáról
(SZO/294-4/2012. számú előterjesztés Hévíz Város Önkormányzata Képviselő-testületének 2012. augusztus 28-ai üléséről felvett jegyzőkönyv melléklete)
Előadó: Cziotka Vanda közoktatási referens
Cziotka Vanda előadta, hogy az EMMI Sportért Felelős Helyettes Államtitkársága, illetve a Magyar Paraolimpiai Bizottság elnöke azzal kereste meg Hévíz Város Önkormányzatát, hogy a Paraolimpia ideje alatt road show formájában megvalósuló Tolerancia Tour projekt kezdeményezését Hévíz városa támogassa. E projekt keretében több állomást látogat végig a road show a paraolimpia ideje alatt, Hévízt negyedik állomásként tervezte érinteni a szervező cég szeptember 1-jén. A programok 14 órától kb. 21 óráig kerülnének megtartásra. A road show keretében vannak kötelezően megvalósítandó elemek, mint egy helyi előadó fellépése, útlezárás, előzetes promóció, kivetítő biztosítása, oklevelek és szóróajándékok minden résztvevő részére, ezen kívül 12 fős stábnak szállás és étkezés biztosítása. Illés Fanni, aki Rezi illetőségű paraolimpokon 400 m-es úszás döntője élőben kerülne kivetítésre. A kötelező elemeket a városnak saját forrásból kell biztosítania, amelynek költsége 800-900 e Ft körüli összegre tehető. Ezen felül a megkeresés tartalmazza, hogy „nettó 550-600 ezer Ft forint pénztámogatás szükséges” a szervező cég számára.  A szervezők erőember produkcióját, illetve sztárfellépőket hoznának magukkal. Ugyancsak szeptember 1-jén kerül megrendezésre Hévízen az Egregyi szüret, a művelődési központtal úgy gondolták, hogy össze lehetne „gyúrni” a két rendezvényt.

Gelencsér János rákérdezett arra, hogy ki lesz a sztárfellépő?

Cziotka Vanda szólt arról, hogy az esti programhoz 2 helyi fellépő került felkérésre: Agárdi Szilvia és Szakonyi Milán, akik a Hévízen is Csillag születhet elnevezésű verseny győztesei. Elmondta, továbbá, hogy lehetőség van arra, hogy a MOB által kiírt „Helyi szabadidősport események megrendezésének támogatására” című pályázati kiíráshoz csatlakozzon Hévíz városa is, mely keretében a Tolerancia Tour program több költségének utólagos visszaigénylése lehetséges. Ezen a pályázaton azonban a kiírás szerint „sportszövetségek és sportszervezetek” vehetnek részt, pályázni egy szervezetnek egy évben csak egy alkalommal lehet. Bencsik Péterrel, a Hévízi Sportkör elnökével megtörtént az egyeztetés, aki nem zárkózott el attól, hogy Tolerancia Tour program lebonyolítója, parasportról lévén szó, a Sportkör legyen. A költségek 80 %-át esetlegesen pályázati forrásból lehetne biztosítani. A Közoktatási, Szociális és Sport Bizottság támogatta a program megvalósítását.

Karádi Szabolcs későinek érezte a megkeresést. 1 hét múlva lesz a program, és csak most születik róla döntés? Ha előbb jön a felkérés, megfelelő marketinget fel lehetett volna rá építeni.

Gelencsér János inkább a paraolimpiai bizottságon keresztül a sportolókat támogatná a rendezvényre fordítandó összeggel, mint a szervező céget. Rendezvényekben Hévíz szerencsére bővelkedik. Majd a napirendi ponthoz további hozzászólás nem lévén szavazásra bocsátotta az előterjesztés határozati javaslatának elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 3 igen szavazattal, 2 ellenszavazattal, tartózkodás nélkül – az alábbi határozatot hozta:

161/2012. (VIII.23) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága „Tolerancia Tour megkeresésre parasporthoz kapcsolódó rendezvény szervezéséről és támogatásáról” tárgyú előterjesztés határozati javaslatát elfogadásra javasolja a képviselőtestület részére.

Felelős:		Gelencsér János
Határidő:	2012. augusztus 28.

Gelencsér János további napirendi pont nem lévén, egyéb hozzászólás hiányában megköszönte a jelenlévők munkáját, és a rendes nyilvános ülést 1543 órakor berekesztette. 

A jegyzőkönyv lezárva.
 
K. m. f.

	Gelencsér János
	bizottsági elnök

A jegyzőkönyv hitelesítője:

	Karádi Szabolcs
	bizottsági tag